paragraph_text: Sin je prvog brazilskog cara Pedra I. Carem je postao 1831., nakon očevog odstupanja, a okrunjen je deset godina kasnije kao petnaestogodišnjak. Vladao je 58 godina i pokazao se dobrim vladarem. Umro je u egzilu u Parizu, a njegovo je tijelo prevezeno 1920. u Brazil, gdje je počivalo u katedrali u Rio de Janeiru sve dok 1939. preminuli car nije pokopan s najvišim počastima u novoizgrađenoj katedrali u Petrópolisu.